**ZÁPISNICA**

**z ustanovujúceho zasadnutia Rady školy pri SSOŠ, Saleziánska 18, Žilina**

Účasť: podľa prezenčnej listiny, *Príloha č. 1*

Termín konania: 29.6. 2023

Miesto konania: Súkromná stredná odborná škola, Saleziánska 18, Žilina

Program:
1. Otvorenie a privítanie členov Rady školy

2. Aktivity školy počas šk. roku 2022/2023 a vzdelávacie výsledky v druhom polroku
3. Personálne zabezpečenie
4. Inkluzívny tím a pilotný projekt Šport študentom

5. Maturitné skúšky

6. Žiaci s IVVP

7. Prijímacie skúšky žiakov do prvého ročníka

8. Finančné výdavky školy

9. Členovia Rady školy

10. Priestory školy

11. Školné na nový šk. rok 2023/2024
12. Diskusia

Zápis o priebehu:

Ad 1

Zasadnutie otvorila predsedkyňa Rady školy Ing. Katarína Harantová. Privítala prítomných a oboznámila ich s programom zasadnutia. Všetci prítomní s programom súhlasili.

Ad 2

 Predsedníčka Rady školy informovala členov o uskutočnených aktivitách na škole. V termíne od 3. októbra 2022 do 14.októbra 2022 sa uskutočnila odborná prax žiakov štvrtého ročníka (škola podnikania). Prax žiakov tretieho ročníka prebehla v termíne od 22. mája 2023 do 2. júna 2023. Žiaci druhého ročníka absolvovali lyžiarsky výcvik od 13. marca do 17. marca 2023. Vybraní žiaci z jednotlivých ročníkov a odborov (podnikanie, informačné a digitálne technológie) sa úspešne zúčastnili súťaží: iBobor, EXPERT Geniality Show, Matematický klokan, Mladý Európan, Olympiáda v anglickom jazyku, Ekonomická olympiáda, Olympiáda ľudských práv, súťaž Attomat, Attoved, workshop Girl´ s Day, ekonomickej súťaže EMQ, Ekonomickej olympiády, FiNNkvízu a súťaže Mladý účtovník.

Vyhodnotenie vzdelávacích výsledkov za druhý polrok šk. roku 2022/2023

Zhodnotenie výsledkov z koncoročnej klasifikačnej porady:

 Prvý ročník, prospeli s vyznamenaním: Daniš Matúš, Kubišta Adrián, Krajčík Matúš, Olbert Michal.

Druhý ročník, prospeli s vyznamenaním: Holeš Matej, Martvoň Ján, Skukálek Marko, Špánik Tomáš, Šulgan Filip, Tvarožek Alex, Vacula Michal, Vereš Adam.

Tretí ročník, prospeli s vyznamenaním: Daniš Marián, Ďurčan Tomáš, Gazdík Filip, Piala Lukáš, Vacula Filip.

Štvrtý ročník, prospeli s vyznamenaním: Knapcová Bianka, Kováčová Kristína, Romančíková Adela, Sirotová Natália, Trnková Monika.

Ad 3

Od nového šk. roku 2023/2024 budú vyučovať na škole noví vyučujúci (doktorandi z Fakulty riadenia a informatiky v Žiline, z Fakulty elektrotechniky a informačných technológií v Žiline, pracovníci z firmy Siemens). Od nového šk. roku nastúpi aj nový vyučujúci pre predmet matematika a fyzika, Mgr. František Lisko.

Ad 4

Riaditeľka školy nás informovala o zriadení tzv. inkluzívneho tímu, ktorý tvorí: Mgr. Monika Hriníková, Ing. Janka Pálfyová a Ing. Katarína Harantová. Títo pracovníci v aktuálnych podmienkach vytvárajú tímovú prácu a majú inkluzívne zameranie, vytvárajú podporný tím v úzkej súčinnosti s pedagógmi, výchovným poradcom (Mgr. Monikou Hriníkovou) a vedením školy.

V tomto šk. roku bol spustený pilotný projekt Šport študentom pod záštitou Mgr. Janky Pajgerovej (TSV). Tento projekt splnil výchovno-vzdelávací cieľ, rozhýbať študentov k cvičeniu, v rámci voľnočasových aktivít zvýšiť záujem o šport, čo sa aj podarilo. V rámci tohto projektu boli pozvaní viacerí športoví hostia.

Ad 5

V dňoch od 14. do 15. marca 2023 prebiehala na našej škole EČ MS a PFIČ MS zo slovenského jazyka a literatúry a anglického jazyka – úroveň B1 a B2. Maturitných skúšok sa zúčastnilo 21 žiakov štvrtého ročníka. Praktická časť odbornej zložky maturitnej skúšky (PČOZ MS) sa uskutočnila v termíne 13. apríla 2023. Teoretická časť odbornej zložky maturitnej skúšky (TČOZ MS) prebiehala v dňoch 22. a 23. mája 2023. TČOZ MS sa zúčastnilo 21 žiakov štvrtého ročníka.

PČOZ MS aj TČOZ MS úspešne absolvovali všetci žiaci štvrtého ročníka.

Ad 6

V rámci tohto školského roku sme mali na našej škole evidovaných viacerých žiakov so špeciálnymi výchovno-vzdelávacími potrebami. Traja žiaci z prvého ročníka, štyria žiaci z tretieho ročníka a jedna žiačka zo štvrtého ročníka. K jednotlivým žiakom sa pristupovalo podľa odporúčaní z CPP.

Z druhého ročníka sme mali jedného žiaka, ktorý mal IVP.

Ad 7

Prijímacie skúšky do prvého ročníka prebiehali v dvoch kolách. Prvé kolo sa uskutočnilo 4. mája 2023 a druhé kolo prebiehalo 9. mája 2023. Prijímacích skúšok do prvého ročníka sa zúčastnilo približne 71 žiakov, 52 žiakov sa zúčastnilo prijímacích skúšok úspešne, 13 nevyhoveli. Do nového šk. roku 2023/2024 sa prijíma 34 žiakov (dve triedy).

Ad 8

Finančné výdavky, ktoré boli vyúčtované sú k nahliadnutiu u pani riaditeľky školy. Celkové výsledky hospodárenia sú k nahliadnutiu u pani riaditeľky, zostavenie výsledku uskutočňuje zriaďovateľ školy. V novom šk. roku budú výdavky školy zamerané najmä na inováciu výpočtovej techniky (kúpa notebookov v počte 38 kusov, skrinky na notebooky, kúpa robotov značky Lego, nové meracie prístroje, kúpa Raspberrov ap.)

Ad 9

V novom šk. roku 2023/2024 zvolíme do Rady školy nového člena z radu rodičov. Členka Rady školy p. Drahoslava Kováčová členstvo ukončila po štvorročnom pôsobení v Rade školy.

Ad 10

Riaditeľka školy nás na zasadnutí informovala o hľadaní nových priestorov pre školu, odbor 2569 M Informačné a digitálne technológie. Škola podnikania v tomto aktuálnom šk. roku ukončila svoje pôsobenie z priestorových dôvodov.

Ad 11

Riaditeľka školy nás informovala o školnom na nový šk. rok 2023/2024, ktoré sa zvyšuje na 100 € mesačne. Zvyšovanie školného je sprevádzané zvýšením výdavkov školy, ktoré sú spôsobené externými faktormi. Riaditeľka školy pripravuje od nového šk. roku 2023/2024 tzv. sociálny program pre rodiny žiakov, ktorí majú nedostatok finančných prostriedkov na platbu školného. Sociálna podpora bude individuálna pre každého žiaka, pričom sa budú zohľadňovať viaceré faktory v rodine.

Ad 12

Otvorená diskusia bola zameraná na sociálnu podporu z MŠVVaŠ pre sociálne slabé rodiny, o zostavení nových podmienok pre získanie prospechového štipendia v novom šk. roku a podobne.

Zasadnutie Rady školy ukončila a prítomným za účasť poďakovala predsedkyňa Rady školy Ing. Katarína Harantová.

V Žiline: 29. 6. 2023

Ing. Katarína Harantová

 predseda RŠ